Diari Oficial de la Generalitat Valenciana


Sumari del DOGV 2273, del 24-05-1994 (1994/831522)

RESOLUCIÓ de 13 de maig de 1994, de la Direcció General de Relacions amb les Corts i del Secretariat del Govern, per la qual es disposa la publicació del Conveni de Col.laboració entre la Conselleria d'Agricultura, Pesca i Alimentació de la Generalitat Valenciana i la Societat Anònima Estatal de Caució Agrària.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2273

Data del DOGV
:   24-05-1994

Secció del DOGV
:   ALTRES DISPOSICIONS

Número del document
:   1994/831522


Data del document
:   13-05-1994

Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 13 de maig de 1994, de la Direcció General de Relacions amb les Corts i del Secretariat del Govern, per la qual es disposa la publicació del Conveni de Col·laboració entre la Conselleria d'Agricultura, Pesca i Alimentació de la Generalitat Valenciana i la Societat Anònima Estatal de Caució Agrària. [94/3332]  
Subscrit, després de la tramitació prèvia reglamentària, entre la Conselleria d'Agricultura, Pesca i Alimentació de la Generalitat Valenciana i la Societat Anònima Estatal de Caució Agrària, el dia 14 de març de 1994, un Conveni de Col·laboració, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de convenis amb el número 0144/94, i que figura com a annex d'aquesta resolució.  
València, 13 de maig de 1994.- El director general de Relacions amb les Corts i del Secretariat del Govern.  
ANNEX  
Conveni de Col·laboració entre la Conselleria d'Agricultura, Pesca i Alimentació de la Generalitat Valenciana i la Societat Anònima Estatal de Caució Agrària.  
València, 14 de març de 1994  
REUNITS:  
D'una banda, Josep Maria Coll i Comin, conseller d'Agricultura, Pesca i Alimentació de la Generalitat Valenciana, facultat mitjançant l'acord del Govern Valencià de data 7 de març de 1994.  
De l'altra, Jesús Fernández García, president de la Societat Anònima Estatal de Caució Agrària (SAECA), facultat per a aquest acte amb poder suficient.  
EXPOSEN:  
Que la Generalitat Valenciana ha establert el Programa Agroalimentari Valencià 1994-2000, el qual, amb l'harmonització dels esforços de l'administració de la Generalitat Valenciana i les entitats privades, té com a finalitat rendibilitzar l'ús dels recursos disponibles per a donar un impuls al sector agroalimentari valencià.  
Que entre els objectius d'aquest pla es troba el d'incentivar el sector a través d'una política de reducció del cost dels crèdits, acompanyada, segons els casos, de subvencions als tipus d'interés i al cost d'obtenció de l'aval, de manera que s'obtinguen els recursos necessaris a costos similars als que tenen en aquest moment els productors comunitaris i, alhora, aquests recursos es canalitzen d'acord amb les prioritats i les orientacions establertes en el Programa Agroalimentari Valencià esmentat.  
Que, per a la consecució d'aquest objectiu, la Conselleria ha establert un conveni de col·laboració amb diverses entitats financeres per al suport al sector agroalimentari valencià.  
Que, en conjunt, els fons que es posaran a la disposició del sector agroalimentari valencià arribaran a la xifra de 180.000 milions de pessetes al llarg dels sis anys de vigència del conveni, amb una distribució anual de 30.000 milions de pessetes.  
Que el conveni esmentat estableix que quan un possible beneficiari, a criteri de l'entitat financera, manque de garanties suficients per a accedir als crèdits que s'hi preveuen, la Conselleria podrà subscriure convenis amb diferents entitats de caució reconegudes per les entitats financeres, amb l'objectiu de facilitar aquest aval, que es considerarà com a garantia suficient, sense que escaiga exigir l'aportació de cap altra garantia, siga real, monetària o de tercers.  
Que SAECA posseeix gran experiència i especialització en la concessió d'avals al sector per a garantir préstecs i, especialment, els que es destinen al finançament previst en el Programa Agroalimentari esmentat.  
Que, ateses les consideracions anteriors, ambdues parts acorden subscriure aquest conveni, amb subjecció a les següents  
CLÁUSULES:  
Primera. Objecte  
L'objecte d'aquest conveni és establir la forma i les condicions en què es desenvoluparà la col·laboració entre la Conselleria i SAECA perquè aquesta entitat puga cobrir, a petició dels interessats, les garanties dels préstecs acollits al conveni entre la Conselleria i determinades entitats financeres, aprovat pel Consell de la Generalitat Valenciana el dia 21 del passat mes de febrer, que té per objecte l'establiment d'una línia de finançament en condicions especials, amb la subvenció del cost de l'aval, si s'escau.  
Segona. Àmbit, termini i quanties  
L'àmbit d'aplicació d'aquest conveni serà el de la Comunitat Valenciana.  
El termini màxim de duració de l'aval serà el que fixe la pòlissa de préstec i no podrà ser superior a sis anys.  
Les quanties mínimes i màximes que garantirà SAECA seran les següents:  
- Explotació preferent individual: 2 i 10 milions de pessetes.  
- Explotació preferent associada, tret de cooperatives: 5 i 20 milions de pessetes, amb un màxim per cada component de 15 milions de pessetes.  
- Empresa agroalimentària preferent no cooperativa: 10 i 40 milions de pessetes.  
- Cooperativa: 10 i 40 milions de pessetes.  
- Per a la resta de titulars:  
a) Persones físiques: 2 i 15 milions de pessetes.  
b) Persones jurídiques: 2 i 40 milions de pessetes.  
Tercera. Nivell de solvència  
SAECA, respectant els límits màxims de la clàusula anterior, es compromet a avalar automàticament totes les operacions acollides a aquest conveni fins a tres milions de pessetes per agricultor beneficiari o per cada component de l'explotació associada, excepte:  
a) Quan la informació obtinguda dels titulars o avaladors indique morositat o incompliment de les obligacions comercials.  
b) En els préstecs en què, sense superar els tres milions de pessetes, els titulars tinguen risc en vigor amb ASICA o SAECA i la suma d'aquest més el que se sol·licita supere la dita xifra.  
c) Quan el grau d'endeutament puga comprometre el bon fi de l'operació.  
Per als préstecs que superen els tres milions de pessetes i els que, sense superar-los, estiguen en la situació b) esmentada anteriorment, SAECA decidirà sobre les sol·licituds d'aquests, segons les seues normes habituals, que són:  
- Quan el nivell d'endeutament del titular i dels avaladors que conformen amb aquest una mateixa unitat de risc se situe entre tres i cinc milions de pessetes, la solvència exigida haurà d'arribar, almenys, al doble de la suma de l'import sol·licitat i dels deutes que tinguen els partícips esmentats en el moment de la petició de l'aval, comptant la solvència de la resta dels avaladors, si n'hi ha, per la quantia neta.   
- Quan el nivell d'endeutament del titular i dels avaladors que conformen amb aquest una mateixa unitat de risc se situe entre 5 i 10 milions de pessetes, la solvència exigida haurà d'arribar, almenys, al triple de la suma de l'import sol·licitat i dels deutes que tinguen els partícips esmentats en el moment de la petició de l'aval, comptant la solvència de la resta dels avaladors, si n'hi ha, per la quantia neta.  
- Quan el nivell d'endeutament del titular i dels avaladors que conformen amb aquest una mateixa unitat de risc supere els 10 milions de pessetes, la solvència exigida haurà d'arribar, almenys, al quàdruple de la suma de l'import sol·licitat i dels deutes que tinguen els partícips esmentats en el moment de la petició de l'aval, comptant la solvència de la resta dels avaladors, si n'hi ha, per la quantia neta.  
Quarta. Cost de l'aval i subvenció  
El cost de l'aval de SAECA s'estableix de la manera següent:  
- Per a cooperatives:  
Comissió d'estudi: 1 per cent de l'import avalat i que es pagarà d'una vegada quan un fedatari públic haja intervingut les pòlisses de fiançament.  
Comissió de gestió: 1,5 per cent anual sobre els saldos vius del préstec, que es farà efectiva fraccionadament, amb la facturació prèvia presentada per SAECA, ajustant-se a les dates d'amortització del principal acordades en la pòlissa. La primera coincidirà amb el pagament de la comissió d'estudi.  
- Per a explotacions preferents individuals, associades, empresa agroalimentària preferent no cooperativa:  
Comissió d'estudi: 1 per cent de l'import avalat i que es pagarà d'una vegada quan un fedatari públic haja intervingut les pòlisses de fiançament.  
Comissió de gestió: 1,7 per cent anual sobre els saldos vius del préstec, que es farà efectiva fraccionadament, amb la facturació prèvia presentada per SAECA, ajustant-se a les dates d'amortització del principal acordades en la pòlissa. La primera coincidirà amb el pagament de la comissió d'estudi.  
- Per a la resta de les explotacions:  
Comissió d'estudi: 1,25 per cent de l'import avalat i que es pagarà d'una vegada quan un fedatari públic haja intervingut les pòlisses de fiançament.  
Comissió de gestió: 1,9 per cent anual sobre els saldos vius del préstec, que es farà efectiva fraccionadament, amb la facturació prèvia presentada per SAECA, ajustant-se a les dates d'amortització del principal acordades en la pòlissa. La primera coincidirà amb el pagament de la comissió d'estudi.  
La Conselleria podrà subvencionar el cost de l'aval fins al 100 per cent, quan el titular de l'explotació agrària preferent individual o el cap de l'explotació agrària preferent associativa siga un agricultor jove.  
La Conselleria farà efectiu l'import del cost de la subvenció en les condicions esmentades més amunt.  
Cinquena. Procediment  
SAECA posarà a la disposició de la Conselleria i de les entitats financeres firmants del conveni esmentat abans l'imprés {REF Sol·licitud d'aval i declaració de béns i deutes}, a fi que es distribuïsca en les dependències que s'encarreguen de tramitar la sol·licitud d'ajuda. Aquest imprés, una vegada emplenat, es trametrà a SAECA per a l'estudi de la petició d'aval.  
SAECA notificarà al sol·licitant i a l'entitat financera la decissió que prenga sobre la petició d'aval en el termini de 15 dies comptadors des de la presentació de la sol·licitud amb tota la documentació completa. Donat cas que s'aprove, estarà a l'expectativa de la comunicació sobre la utilització de la dita garantia.  
L'estudi de la sol·licitud d'aval és totalment gratuït i no reportarà cap comissió a favor de SAECA fins a la formalització de l'operació (pòlisses de préstec i de fiançament mercantil).  
Sisena. Comunicació a la Conselleria  
1. En el moment de la concessió de l'aval, SAECA trametrà a la Conselleria i a l'entitat financera una notificació que acredite la concessió i, a la primera, un quadre explicatiu del cost de l'aval.  
La Conselleria comunicarà a SAECA la resolució respecte al percentatge del cost de l'aval subvencionat en cada cas.  
2. Els crèdits pressupostaris destinats a satisfer el finançament de les subvencions del cost de l'aval de les operacions objecte d'aquest conveni es determinaran en cada una de les ordres de la Conselleria per les quals es convoquen públicament les ajudes indicades.  
En tot cas, el compromís concret que la Conselleria assumisca davant de cada operació s'establirà en cada una de les resolucions de concessió de les ajudes sol·licitades, que es notificaran a l'entitat avaladora abans de la formalització de cada operació.  
3. L'amortizació anticipada del préstec per part del prestatari o la cancel·lació, per causa prevista legalment, per part del prestamista, produirà, en tot cas, l'anul·lació de la part de la subvenció no percebuda. L'entitat financera farà saber, immediatament, aquesta circumstància a la Conselleria, la qual, al seu torn, ho comunicarà a SAECA.  
En qualsevol cas, la cancel·lació anticipada no eximeix del compliment total de la finalitat per a la qual es va concedir l'ajuda, de manera que l'incompliment d'aquesta finalitat provocarà l'anul·lació de la part ja pagada. En aquest cas, el beneficiari de la subvenció haurà de reintegrar les quantitats ja percebudes, en nom seu, per SAECA.  
Setena. Publicitat  
Tant SAECA com la Conselleria es comprometen a donar la publicitat suficient a aquest conveni, divulgar-ne els termes generals a través dels mitjans de comunicació que consideren oportuns i comunicar a les seues dependències les instruccions pertinents perquè es complisca.  
Vuitena. Comissió de seguiment  
A fi d'aconseguir la màxima operativitat per a l'aplicació d'aquest conveni i vetlar pel compliment adequat dels seus objectius, s'estableix una comissió de seguiment integrada per dos components designats per ambdues entitats, respectivament. La comissió es reunirà totes les vegades que es considere necessari o, almenys, una cada sis mesos.  
La comesa fonamental d'aquesta comissió serà el seguiment i l'avaluació de l'aplicació del conveni, i també elevar a les entitats respectives les incidències que puguen sorgir en el seu funcionament. Tant SAECA com la Conselleria bescanviaran les dades estadístiques de l'evolució del conveni.  
Novena. Vigència  
La vigència d'aquest conveni s'estendrà des de la data de signatura fins al 31 de desembre de 1999, tret de denúncia d'alguna de les parts, que s'haurà de produir, almenys, amb tres mesos d'antelació.  
I, perquè conste i com a prova de conformitat, se susbcriu aquest document per duplicat en el lloc i la data indicats en l'encapçalament.  
El conseller d'Agricultura, Pesca i Alimentació de la Generalitat Valenciana: Josep Maria Coll i Comin.  
El president de la Societat Anònima Estatal de Caució Agrària: Jesús Fernández García.